ANSI-tegnsett
Store norske leksikon,Teknologi og industri,IT,Datateknologi,Digital representasjon
ANSI-tegnsett er et tegnsett for datamaskiner bestående av 256 tegn. Det ble blant annet benyttet av Microsoft Windows frem til utgavene Windows 95 og Windows NT.
ANSI-tegnsett deler de første 128 tegnene med ASCII, og de resterende tegnene er en utvidelse basert på ISO 8859-1.Tegnsettet fikk sitt navn fra American National Standard Institute, og selv om de har satt navnet sitt på flere tegnsett er det én bestemt utgave som implisitt menes når begrepet ANSI-tegnsett benyttes.Det er mange små nyanser mellom lignende tegnsett. Noen vil heve at ANSI er det samme som tegnsettet Windows-1252 og at ANSI kan anses å være en variant av Extended ASCII. Andre mener dette er feil fordi det er detaljer som skiller. Mye av uklarhetene skyldes nok at navnet ANSI benyttes i forbindelse med mange ulike tegnsett og standarder. I tillegg kan tegnsett være like i et geografisk område, men ulike i andre for å dekke opp behovet for lokale tegn.I dag er unicode blitt det vanligste tegnsettet i bruk innen IT. Les mer i Store norske leksikon ASCII unicode